Na temelju članka 5. i članka 10. stavak 3. Zakona o financiranju političkih aktivnosti, izborne promidžbe i referenduma (Narodne novine 29/19, 98/19) i članka 31. Statuta Općine Konavle (Službeni glasnik Općine Konavle broj 7/21 – pročišćeni tekst) Općinsko vijeće Općine Konavle je na \_\_\_\_\_ sjednici održanoj dana 2025. godine donijelo

**O D L U K U**

**o rasporedu sredstava za redovito godišnje financiranje**

**političkih stranaka iz Proračuna Općine Konavle za 2025.**

Članak 1.

Ovom se Odlukom utvrđuje raspored sredstava za redovito godišnje financiranje političkih stranaka i nezavisnih vijećnika u Općinskom vijeću Općine Konavle (u daljnjem tekstu: Općinsko vijeće) iz Proračuna Općine Konavle.

Članak 2.

Proračunom Općine Konavle za 2024. godinu osigurana su sredstva za redovito godišnje financiranje političkih stranaka i nezavisnih vijećnika za 2024. u okviru aktivnosti A101002.

Članak 3.

Za svakog člana Općinskog vijeća utvrđuju se sredstva u iznosu od 300 eura godišnje. Za svakog člana Općinskog vijeća podzastupljenog spola utvrđuju se dodatna sredstva u iznosu 30 eura godišnje.

Sredstva za redovno financiranje političkih stranaka i nezavisnih vijećnika u 2025. će se isplatiti razmjerno broju dana trajanja mandata koji započinje danom konstituiranja predstavničkog tijela.

Članak 4.

Sredstva iz članka 3. ove Odluke raspoređuju se političkim strankama koje su dobile člana Općinskog vijeća kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| R. br. | Politička stranka / grupa birača | Broj članova u trenutku konstituiranja Općinskog vijeća  | Od toga broj članova podzastupljenog spola | Mjesečni iznos (€) | Iznos za razdoblje 12.6.-30.6.2025. | Tromjesečni iznos (€) | Sveukupno od 12.6.2025. do 31.12.2025. |
| 1. | Hrvatska demokratska zajednica – HDZ | 8 | 1 | 202,50 | 135,02 | 607,50 | 1.350,02 |
| 2. | Hrvatska seljačka stranka – HSS | 2 | - | 50,00 | 33,34 | 150,00 | 333,34 |
| 3. | Dubrovački demokratski sabor - DDS | 1 | 1 | 27,50 | 18,33 | 82,50 | 183,33 |
| 4. | Socijaldemokratska partija Hrvatske - SDP | 2 | 1 | 52,50 | 35,00 | 157,50 | 350,00 |
|  |  | 13 | 3 | 332,50 | 221,69 | 997,50 | 2.216,69 |

Članak 5.

U pogledu korištenja sredstava, podnošenja financijskih izvještaja i drugih prava i obveza u vezi provedbe ove Odluke političke stranke i nezavisni vijećnici dužni su postupati u skladu s odredbama Zakona o financiranju političkih aktivnosti, izborne promidžbe i referenduma.

Sredstva utvrđena ovom Odlukom doznačuju se na ***žiro račun*** političke stranke odnosno na **poseban račun nezavisnog vijećnika**, ***otvorenog za redovito financiranje djelatnosti***. Sredstva iz ove Odluke doznačuju se tromjesečno u jednakim iznosima.

Članak 6.

Ova Odluka stupa na snagu osmog dana od dana objave u Službenom glasniku Općine Konavle.

KLASA:

UR.BROJ:

Cavtat, 2025. godine

 Predsjednik Općinskog vijeća

 Ivo Simović